Mies otti kuvan Lidlin parkkipaikalla perheparkkimerkistä. Lidl kertoi, mistä merkki viestii.

Jari-Jukka Kallunki otti kuvan Halikon Lidlin parkkipaikalta pysäköinnistä kertovasta merkistä torstaina.

Merkissä näkyvät lapsi rattaissa, äiti ja toinen lapsi naisen vieressä.

– Olin ensimmäistä kertaa Lidlin parkkipaikalla. Kyllähän merkki ihan selkeästi perheparkkiruudusta kertoo, vaikka siinä ei miestä olekaan, hän arvioi.

Hän korostaa, että merkistä ei ollut hänelle haittaa eikä hän halua esittää ketään huonossa valossa. Hän oli ihan hyvällä mielellä liikkeellä Facbook-päivityksessään.

– Mielestäni paikka on tarkoitettu sellaisille perheille, joilla on pieniä lapsia, jotka eivät osaa vielä hyvin varoa muita autoja, hän kertoo.

Pysäköittekö muuten itse tuolle paikalle?

– Meillä on 5- ja 8 -vuotiaat lapset, joten pysäköimme ihan tavallisen parkkiruutuun, Kallunki kertoo.

Lidl: Perheparkkiin voivat pysäköidä kaikki sukupuoleen katsomatta

Lidl kertoi kommenttinsa perheparkkimerkkiin.

– Kyseessä on yleinen perheparkkimerkki, jonka on tarkoitus viestiä, että parkkiruutu on tarkoitettu lasten kanssa liikkuville. Perheparkkiin voivat pysäköidä kaikki sukupuoleen katsomatta, viestintäassistentti Katja Kuikka Lidlistä kertoi.